**Naran prefektuuri** (jap. 奈良県, *Nara-ken*) sijaitsee Kansain alueella Honshūn saarella Japanissa. Prefektuurissa on noin 1 390 000 asukasta ja sen pääkaupunki on Nara.

Maantiede
---------

Naran prefektuuri sijaitsee keskellä Kiin niemimaata. Sen naapuriprefektuurit ovat lännessä Wakayama ja Osaka, pohjoisessa Kioto sekä idässä Mie. Naran pohjoisia tasankoja reunustavat Kansain korkeimmat vuoret Wakakusa (若草山) sekä "Yamaton kolme vuorta": Amanokagu (天香具山), Miminashi (耳成山) ja Unebi (畝傍山).

### Ilmasto

Nara on Japanin lämpimimpiä prefektuureja. Talvisin lämpötila on keskimäärin 5 °C ja kesäisin 25 °C. Vuorilla lämpötila voi pudota talvisin –10 °C:een ja kesällä kohota 35 °C:een.

Aluejako
--------

Naran prefektuuri jakautuu 12 kaupunkiin ja 27 muuhun kuntaan, joista 15 on maaseutukaupunkeja ja 12 on kyläkuntia. Kunnat kuuluvat seitsemään piirikuntaan, joilla ei ole hallinnollista merkitystä.

Kaupungit

|  |  |  |
| --- | --- | --- |
| * Gojō
* Gose
* Ikoma
* Kashiba
* Kashihara
* Katsuragi
 | * Nara (pääkaupunki)
* Sakurai
* Tenri
* Uda
* Yamato-Kōriyama
* Yamato-Takada
 |  |

Kunnat piirikunnittain

| Piirikunta | Kunta |
| --- | --- |
| Ikoma | Ando · Heguri · Ikaruga · Sangō |
| Kita-Katsuragi   | Kanmaki · Kawai · Kōryō · Ōji |
| Shiki | Kawanishi · Miyake · Tawaramoto |
| Takaichi | Asuka · Takatori |
| Uda | Mitsue · Soni |
| Yamabe | Yamazoe |
| Yoshino | Higashi-Yoshino · Kamikitayama · Kawakami · Kurotaki · Nosegawa · Ōyodo · Shimoichi · Shimokitayama · Tenkawa · Totsukawa · Yoshino |

Historia
--------

500-luvulla nykyistä Naran prefektuurin aluetta hallitsi Soga-klaani. Klaanilla oli vahvat suhteet Korean siirtolaisiin ja avioliittojen kautta myös keisarilliseen perheeseen. He tukivat korealaisia heidän tuodessaan buddhalaisuutta Japaniin ja Asukan ja Ikarugan alueille, jonne Hōryū-ji ja muut nykyisin Unescon maailmanperintöluetteloon kuuluvat buddhalaistemppelit rakennettiin.

Prefektuurin pääkaupunki Nara, oli Japanin pääkaupunki suurimman osan Nara-kaudesta vuosina 710–794. Tuolloin se tunnettiin nimellä Heijō-kyō.

Japanin keskiajalla Heishi- ja Genji-klaanien välisessä kahakoinnissa monia Naran temppeleistä poltettiin maan tasalle. Kamakura-shogunaatin perustanut Minamoto no Yoritomo kuitenkin lopetti klaanien välisen kahakoinnin ja suojeli Naran temppeleitä. Kamakura-kauden lopussa, nanboku-chō-kaudella hovin jakautuessa kahtia, perusti Eteläiseksi hoviksi nimetty Go-Daigon johtama hovi hallituksen Yoshinoon.

Japanin siirtyessä prefektuurijärjestelmään vuonna 1871 muodostettiin nykyisen naran prefektuurin alueelle 15 pienempää prefektuuria. 1876 prefektuurit yhdistettiin Sakain prefektuuriksi, joka liitettiin osaksi Osakan prefektuuria vuonna 1881. Järjestely oli Naran taloudelle ja kehitykselle epäedullinen ja lopulta se erotettiin omaksi prefektuurikseen vuonna 1887.

Talous
------

Naran talouden keskeisimpiä tekijöitä ovat matkailu ja maatalous. Meiji-kauden lopulta Taisho-kaudelle Naran prefektuurin alue oli yksi Japanin suurimpia riisin tuottajia. Riisi kattaa edelleen 29 prosenttia Naran maataloustuotannosta, mutta kasvikset ovat kohonneet tuotannon suhteen riisin kanssa samoihin lukemiin. Yleisimpiä ovat mansikat, tomaatit, munakoisot ja pinaatti, jotka kattavat 30 prosenttia Naran maataloudesta. Teollisuuden osalta prefektuurissa toimii vilkas tekstiili-, puu-, kone-, farmasia-, turkis- ja nahkatuotanto. Nara on Yamagatan prefektuurin ohella Japanin suurimpia kultakalojen tuottajia.

Kulttuuri ja nähtävyydet
------------------------

Tōdai-jin temppeli Narassa.
Unescon maailmanperintökohteita Naran prefektuurissa:

* Tōdai-ji (東大寺)
* Kōfuku-ji (興福寺)
* Kasugan pyhäkkö (春日大社)
* Gangō-ji (元興寺)
* Yakushi-ji (薬師寺)
* Tōshōdai-ji (唐招提寺)
* Heijōn palatsin rauniot(平城宮跡)
* Hōryū-ji (法隆寺)
* Shōsō-in (正倉院)

Totsukawan kylässä sijaitseva Tanisen riippusilta on Japanin pisin kaltaisensa silta.

Lähteet
-------

1. ↑  プロフィール Nara Prefecture.  Arkistoitu 10.7.2022. Viitattu 10.7.2022.
2. 1 2  令和3年 全国都道府県市区町村別面積調 (1月1日時点) (s. 55) 国土交通省 国土地理院. Viitattu 10.7.2022.
3. 1 2  人口の動向 統計局. Viitattu 28.1.2014.
4. 1 2 3 4  県のシンボル Nara Prefecture. Viitattu 10.7.2022.
5. ↑  History of Nara Naran prefektuuri.  Arkistoitu 10.2.2007. Viitattu 29. lokakuuta 2006. (englanniksi)
6. ↑  Agriculture  21. joulukuuta 2006. Naran prefektuuri.  Arkistoitu 11.12.2006.  (englanniksi)

Aiheesta muualla
----------------

* Kuvia tai muita tiedostoja aiheesta **Naran prefektuuri** Wikimedia Commonsissa

* Naran prefektuurin viralliset sivut (japaniksi)

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Naran prefektuuri |
| --- |
|  |
| Kaupungit | 
* Gojō
* Gose
* Ikoma
* Kashiba
* Kashihara
* Katsuragi
* Nara (pääkaupunki)
* Sakurai
* Tenri
* Uda
* Yamato-Kōriyama
* Yamato-Takada

 |  |
|  |
| Kunnatpiirikunnittain | **Ikoman piirikunta** (Ando · Ikaruga · Heguri · Sangō) · **Kita-Katsuragin piirikunta** (Ōji · Kawai · Kanmaki · Kōryō) · **Shikin piirikunta** (Kawanishi · Miyake · Tawaramoto) · **Takaichin piirikunta** (Asuka · Takatori) · **Udan piirikunta** (Mitsue · Soni) · **Yamaben piirikunta** (Yamazoe) · **Yoshinon piirikunta** (Higashi-Yoshino · Kamikitayama · Kawakami · Kurotaki · Nosegawa · Ōyodo · Shimoichi · Shimokitayama · Tenkawa · Totsukawa · Yoshino) |

 |


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Japanin prefektuurit ja alueet |
| --- |
|  |
| Hokkaidō | 
* Hokkaidō

 | Japani |
|  |
| Tōhoku | 
* Aomori
* Iwate
* Miyagi
* Akita
* Yamagata
* Fukushima

 |
|  |
| Kantō | 
* Ibaraki
* Tochigi
* Gunma
* Saitama
* Chiba
* Tokio
* Kanagawa

 |
|  |
| Chūbu | 
* Niigata
* Toyama
* Ishikawa
* Fukui
* Yamanashi
* Nagano
* Gifu
* Shizuoka
* Aichi

 |
|  |
| Kansai | 
* Mie
* Shiga
* Kioto
* Osaka
* Hyōgo
* Nara
* Wakayama

 |
|  |
| Chūgoku | 
* Tottori
* Shimane
* Okayama
* Hiroshima
* Yamaguchi

 |
|  |
| Shikoku | 
* Tokushima
* Kagawa
* Ehime
* Kōchi

 |
|  |
| Kyūshū · Ryūkyū | 
* Fukuoka
* Saga
* Nagasaki
* Kumamoto
* Ōita
* Miyazaki
* Kagoshima
* Okinawa

 |

 |